
Директорът  на Северноцентрално държавно предприятие инж. Иван Недков  взе участие във втора работна среща на тема “Повишаване на контрола при добива и извозването на дървесина на територията на област Велико Търново”.  Срещата се проведе в Областна администрация Велико Търново. 
В дискусията се включиха областният управител проф. Пенчев, представители на десетте общини от областта, служители на Областната дирекция на МВР, на Областно пътно управление, на Регионална дирекция по горите, заместник-окръжният прокурор и началникът на отдел Автомобилна администрация Велико Търново. 
По време на срещата бе обсъдена възможността за организиране на специализирани полицейски операции съвместно с РДГ,  НАП, Икономическа полиция и др., за упражняване на изненадващ контрол на фирмите занимаващи се с добив и транспортиране на дървесина. 
“Мерките, които се вземат, нямат за цел да пречат на фирмите, които се занимават с този бизнес”, подчерта областният управител Пенчев.
